Borsa Online - Inversió - MoraBanc\nSi vols invertir en borsa, a MoraBanc no podríem posar-t'ho més fàcil.\nOpera amb el Broker Online a través del teu compte de valors, preobert per a tots els clients MoraBanc.\nPodràs invertir en les principals borses internacionals 100% online.\nAdministració de la teva cartera de valors i accés a eines de suport.\nLes accions representen una part proporcional del capital social d’una societat anònima; per tant, atorguen a les seves forquilles la qualitat de soci propietari d’aquesta, en proporció a la seva participació. Aquesta condició d’associat comporta tant un conjunt de drets, com una sèrie de responsabilitats associades a l’exercici d’aquests. Les accions integren els fons propis de la societat.\nLa cotització d’una acció depèn a cada moment de la valoració que els participants al mercat realitzen de la societat emissora. Aquesta valoració està subjecta a diferents factors i circumstàncies fent que pugui experimentar importants oscil·lacions tant a l’alça com a la baixa.\nL’inversor ha de ser coneixedor de que les societats poden realitzar diversos tipus d’operacions corporatives amb les que es pot modificar el número d’accions en què està dividit el seu capital social, el valor nominal de cada títol o l’atribució de cada valor entre els accionistes. L’inversor ha de fer seguiment d’aquests moviments per valorar l’impacte dels mateixos sobre la seva inversió i sobre la seva condició d’accionista. Es poden citar, entre d’altres les següents operacions: ampliacions o reduccions de capital, OPV, OPA, fusions i escissions, desdoblaments, reagrupacions.\nLes accions són valors de renda variable, la qual cosa significa que no és possible conèixer amb certesa quina rendibilitat s’obtindrà de la inversió. Tant el preu al qual es podran vendre les accions com els dividends a percebre durant el període de tinença són incerts. Les inversions en accions es caracteritzen per la seva incertesa quant al resultat de la inversió. Per tant, es tracta d’un producte amb risc.\nSi la divisa en que cotitza l’acció no coincideix amb la divisa de referència de l’inversor pot donar lloc a una pèrdua potencial pels moviments adversos en els tipus de canvis entre ambdues divises (risc de tipus de canvi).\nUna inversió en accions pot comportar risc de pèrdua.\nEl fet que el Banc pugui facilitar informació respecte a la situació, evolució, valoració i d’altres sobre els mercats no es pot interpretar en cap moment com a compromís ni garantia de realització, igual que tampoc assumeix cap responsabilitat sobre l’evolució d’aquesta inversió o desinversió. No és recomanable una elevada concentració en renda variable, atès que no es tracta d’un programa d’inversió complet.\nEls fons d’inversió són organismes d’inversió col·lectiva; això implica que els resultats individuals depenen dels rendiments obtinguts per un col·lectiu d’inversors.\nLa societat gestora inverteix els diners aportats pels inversors (partícips) en diferents actius financers (renda fixa, renda variable, derivats, dipòsits bancaris, etc. en funció de la política d’inversió del fons), que constitueixen el patrimoni del fons. L’evolució d’aquests actius als mercats determinarà l’obtenció d’uns resultats, positius o negatius, que s’assignaran als partícips segons la proporció que representi la seva inversió sobre el total del patrimoni del fons.\nEls fons d’inversió són organismes de caràcter obert, és a dir, qualsevol inversor pot entrar o sortir del fons comprant o venent participacions. L’operació es farà efectiva en els terminis fixats en el fullet informatiu i/o reglament del fons.\nL’inversor paga certes comissions que varien segons els fons. Les comissions de gestió i dipositari són cobrades al fons, per la qual cosa ja estan descomptades en la rendibilitat que obté l’inversor. A més, també poden existir comissions per la subscripció i/o reemborsament, incrementant el desemborsament que ha d’efectuar-se i/o disminuint la quantitat a rebre en vendre.\nEl fet que un fons hagi obtingut històricament rendibilitats no garanteix que aquestes es mantinguin en el futur.\nSi la divisa del fons no coincideix amb la divisa de referència de l’inversor pot donar lloc a una pèrdua potencial pels moviments adversos en els tipus de canvi entre ambdues divises (risc de tipus de canvi).\nEl fet que el Banc pugui facilitar informació respecte a la situació, evolució, valoració i unes altres sobre els mercats no es pot interpretar a cap moment com a compromís ni garantia de realització, igual que tampoc assumeix cap responsabilitat sobre l’evolució d’aquesta inversió o desinversió. No és recomanable una elevada concentració en un sol tipus de fons, atès que no es tracta d’un programa d’inversió complet.\nAprèn a invertir en borsa virtualment\nSi vols començar a invertir en borsa, et recomanem que experimentis primer amb un compte de valors virtual: una simulació d’un compte de valors, totalment gratuïta i disponible tant per a clients com per a no clients, que et permet realitzar simulacions de compravenda però sense cap tipus d’inversió real ni guany/pèrdua.\nAixí podràs aprendre a invertir sense risc o practicar propers moviments que tinguis al cap, una vegada ja tinguis el teu compte de valors real. I, a més de poder realitzar les teves simulacions d’inversió, amb el compte de valors virtual també tindràs accés a eines avançades com alertes per e-mail, personalització de la informació que vulguis veure i accés a serveis de consulta de valors.\nCrea el teu compte de valors virtual MoraBanc en només 2 passos i comença ara a experimentar amb la borsa.\nSi ja tens compte de valors virtual accedeix aquí.\nConsulta online la cotització dels principals mercats d’Europa, Amèrica i Àsia: IBEX 35, Eurostoxx, Dow Jones, Nasdaq i Nikkei, entre d’altres.\nFes subscripcions i reemborsaments dels fons d’inversió MoraBanc de forma autònoma i online.


L’ALT URGELL RESPIRA CULTURA – Revista Sortida\nL’ALT URGELL RESPIRA CULTURA\nL’expressió cultural es manifesta a través de múltiples canals. Un dels més visibles és damunt dels escenaris i als carrers i les places de pobles, viles i ciutats.\nLa música en viu, el teatre, la dansa, el circ… posen de relleu l’empenta cultural d’una comunitat. L’Alt Urgell compta amb més de quaranta intèrprets i grups que ofereixen actuacions en públic.\nEl Consell Comarcal n’ha elaborat un catàleg, amb una fitxa per a cadascuna de les propostes en què hi figura un text de presentació, el tipus d’actuació, el catxet i les dades de contacte, juntament amb enllaços als seus webs i xarxes socials.\nEl catàleg ha estat tramès als ajuntaments de la comarca per tal que disposin d’una bona base de dades a l’hora de programar els seus actes culturals i festius.\nA l’Alt Urgell té un pes específic molt destacable la música popular i tradicional, de tal manera que gairebé la meitat de les propostes del catàleg s’emmarquen en aquest estil. Això s’explica en gran part per la tasca que porta a terme, des de fa més de deu anys, l’Escola Folk del Pirineu, amb seu a Arsèguel i que desplega cursos de formació arreu del territori. I, si anem més enrere, tampoc no és aliena a aquest fenomen la mítica Trobada amb els Acordionistes del Pirineu, amb origen també a Arsèguel.\nLa comarca té, per tant, un gran planter de músics folk, agrupats en formacions com ara Diàdona, Astorets del Pirineu, Corda a la Manxa, Duet Daura, Duet la Tupina, El Pont d’Arcalís, Extremòfils, La Fenella, La Sonsoni, La Viu-Viu, Orquestrina Trama o Trio Tico.\nParal·lelament, s’han posat en marxa projectes musicals d’arrel popular i tradicional però amb una interpretació contemporània, com és l’exemple d’Arnau Obiols i el seu concert Tost. Altres iniciatives van cap a fusions amb altres gèneres, com el jazz, amb el duet Dijazzònic o l’Impro Folk Quintet, o la bossa nova i el flamenc, en el cas d’Odara Trio. Per la seva part, Clàudia Colom ofereix una visió personal de la música tradicional a través de cançons de composició pròpia.\nAltres propostes són el pop d’Estació 67, la fusió de jazz i tango de Guitarbellows, el pop folk íntim d’Heura Gaya o la cançó d’autor de Quim Sabaté. Pel que fa a la música clàssica, l’Alt Urgell compta amb el Cor de Cambra Caterva, la Coral Signum i l’Orquestra de Cambra Cadí. Finalment, els grups Bugatti i Laser i els solistes Jordi Rojals i Miquel Comella ofereixen música de ball.\nMés enllà de la música, també formen part del catàleg les històries de petit format de Produccions Odradek, el grup de teatre Pirineus Creatius, l’artista de circ Yldor Llach, el mag Ivan, la Colla Gegantera i Grallera de la Seu d’Urgell, els Bastoners i Grups de Danses de Peramola, el grup de percussió Batokatú d’Oliana i el Grup de Diables de l’Alt Urgell.\nLA SEU D’URGELL ET SORPRENDRÀ ENCAMP. EL CAMÍ DEL BOSC DEL CAMPEÀ


L'empresa Daicolorchem tanca la planta de Tortosa i deixa al carrer 24 treballadors ~ EbreDigital.cat\nL’empresa Daicolorchem EU, l’antiga Intorsa, tancarà la planta de producció de Tortosa el pròxim 31 de desembre. El pla de tancament preveu acabar la línia de producció a finals d’any i mantindre el magatzem amb l’excedent d’estocs fins al 31 de març, que és quan tancarà definitivament l’empresa.\nEl tancament de la fàbrica, dedicada a la producció de pigment orgànic, afectarà els 24 treballadors que té l’empresa a Tortosa i amb els quals han arribat ja a un acord d’acomiadament, segons ha informat la direcció de la planta i han confirmat fons sindicals.\nL’empresa Intorsa va instal·lar-se al polígon industrial Baix Ebre al març del 1995 i ha mantingut la producció a Tortosa durant més de 20 anys, tot i que el 2008 va tancar la planta de Montcada i Reixach. La fàbrica, en moments de màxima producció, ha arribat a tindre una cinquantena de treballadors en plantilla a Tortosa, tot i que actualment en són 24.\nSegons fons de l’empresa, amb el tancament de la planta de Tortosa, Daicolorchem EU, que forma part del grup Dainichiseika, deixarà de produir a Europa.


New York Herald - Viquipèdia, l'enciclopèdia lliure\n6 maig 1835\nPortada del diari\nEl New York Herald era un diari de gran tirada, editat a New York entre 1835 i 1924. Durant la guerra de Secessió, el diari sostenia el Partit Demòcrata. Va finançar l'expedició de Henry Morton Stanley a l'Àfrica per trobar David Livingstone així com l'expedició de George W. DeLong a les regions àrtiques el 1879.\nEl 4 d'octubre de 1887, Bennett Jr. va llançar l'edició europea del diari a París. Després de la mort d'aquest, amb el New York Herald va competir el New York Tribune el 1924. El 1959, el New York Herald Tribune i la seva edició europea van ser venuts a John Hay Whitney, que era aleshores ambaixador dels EUA a la Gran Bretanya. El 1966, el Washington Post i el New York Times es van guanyar el control del diari de París, avui l'International Herald Tribune.\nA Wikimedia Commons hi ha contingut multimèdia relatiu a: New York Herald\nObtingut de «https://ca.wikipedia.org/w/index.php?title=New_York_Herald&oldid=29150880»


Caminant – Educació Transformadora\nAQUÍ POTS VEURE EL QUE FAIG: DOCÈNCIA, ACOMPANYAMENTS, FACILITACIONS, ETCÈTERA\nEn 2019 i 2020\nHan passat i hem fet moltes coses. Ho tinc pendent d’actualitzar.\nPonència i taller sobre circo social amb alumnat d’Educació Social en la Universidad de Málaga i taller en l’escola pública Maria de la O del barri de Los Asperones.\nPonència sobre “Participació i Joves” en el marc de la Jornada d’Animació Sociocultural de l’Ins Salvador Seguí de Sant Martí, Barcelona.\nConferència inaugural “Art i Educació Social” durant la II Jornada Educació I Societat realitzada a la Univesitat de Lleida el 8 i 9 de novembre.\nObertura del VII Congreso Iberoamericano de Animación Sociocultural, celebrado en Cuenca del 24 al 26 de octubre de 2018, “Contribuciones de la Animación Sociocultural a la transformación social”, con Marco Marchioni, Antonio Alcántara, entrevistados por María José Aguilar. Juliol\nCoordinació d’una de les sessions de l’escola d’Estiu de l’IGOP a Montcada i Reixac. Acció comunitària i medi obert.\nClasse sobre circ social al master de Gestió d’Institucions i Empreses culturals de la UB. En el mòdul de Gestió Cultural Territorial que s’anomena “Participació i dinamització cultural comunitària”.\nDinamització de la taula rodona “Convivència i seguretat humana des del veïnatge” en el marc d’Energies Comunitàries\nFormació en acció comunitària per a tècnics de barri per encàrrec de la Direcció d’Acció Comunitària de l’Ajuntament de Barcelona.\nCoordinació pedagògica del curs “Obrim Via” sobre participació juvenil per a la Generalitat de Catalunya.\nClasse sobre l’Ateneu Popular 9Barris i el treball comunitari al Grau de Treball Social de la Universitat de València\nClasse sobre Circ Social al Seminari d’Estratègies i tècniques didàctiques per a l’educació per a la transformació social organitzat per Edualter.\nCoordinació de la Jornada “El Rec Comtal un bé comú” en el marc de la taula comunitària del Rec Comtal.\nPonent a la taula sobre “Arrelament” a la Jornada de Munixics. Revolta juvenil als municipis petits. A Coribins (Lleida). Aquí pots veure la notícia a TV3 http://www.ccma.cat/video/embed/5741828/\nPonent a la taula rodona sobre “La Importància del Rec Comtal dels seus origens als nostres dies” al marc del II Simposi Internacional d’Arqueologia en el CC del Born.\nFormació de 2 sessions amb el nom de “Participació i joves” per a la taula de Franja de Nou Barris formada per 20 agents socioeducatius del territori.\nAcompanyament a la Plataforma el Borsí per al barri per a la gestió comunitària de l’equipament per encàrrec del Pla de Barris de Gòtic sud\nAssessorament en participació juvenil a l’Ajuntament de Breda i Anglés a Girona.\nPonència marc: “Joves: empoderament i corresponsabilitat“. A la Trobada Nacional de Joventut de la Generalitat de Catalunya. UAB.\nTaula rodona: El Circ Social. Reptes i oportunitats pel treball als barris. Al Festival de Circo Social de Sabadell\nAssessorament a l’Escola de Circ Social de Saragossa en la construcció del seu projecte educatiu i el seu model d’organització.\nFormador i assessor a la sessió de participació del curs de polítiques de joventut de la Generalitat de Catalunya.\nDinamització de la taula rodona: Empoderament i construcció de comunitat des de les polítiques públiques al marc d’ Energies Comunitàries organitzat per ETCs per encàrrec de la Direcció de Serveis d’Acció Comunitària.\nParticipació a la trobada de bloggers Escrivint l’Educació Social. Organitzada pel CEESC a la seu de la Directa.\nPonent a la taula rodona: Rec Comtal, present, passat i propostes de futur en representació de l’AVV de Montcada Can Sant Joan\nPresentació del llibre: Circ, educació i transformació social al CEESC.\nDisseny i realització del curs per a joves: Art i conflicte, art social i cultura de la pau per encàrrec del Consell de la Joventut de Barcelona.\nTaula rodona “Educació, drets i refugi” realitzada a l’Ateneu popular 9Barris i organitzada per 9Barris Acull, la xarxa groga de 9B i Edualter al marc de la setmana de mobilitzacions pel dret de migrar\nCoordinació del cicle de conferències a la Universitat de Barcelona: Realitat i reptes de l’acció socieducativa. La mirada professional.\nConferència El temps lliure com espai de participació ciutadana a l’acte d’inauguració de curs del Centre de Cultura i Joventut La Maranya a Benicàssim.\nColoquio: Transformando la sociedad desde los jóvenes: actualidad y retos de futuro. a cargo de Judit Font, Patxi Velasco y Elefterios Kechagioglou. Moderado por Cristóbal Ruiz y Antonio Alcántara.\nTaller formatiu a Tortosa a la #ViquiGuiaJove. “El Rol del professional de joventut“\nPresentació oficial de la #ViquiguiaJove al Centre Garcilaso de Barcelona.\nDocent al Curs per a especialistes en polítiques de joventut organitzat per la Generalitat de Catalunya. Les següent sessions:\nEl rol de professional de joventut\nEines per a l’anàlisi\nPonent a la Taula rodona: Impacte dels projectes de mediació artística: L’avaluació a la jornada el Circ com eina d’inclusió social (CoNCA, APCC, i UB)\nDinamització de la Taula rodona “Temps de blogs i wikis” al #Ciberanimació2016 a la ciutat de València.\nFormació “Eines per a la dinamitació i la participació juvenil” per als 78 impulsors juvenils del programa de Garantia Juvenil. Van ser 5 formacions per a tot el territori català per encàrrec de l’Agència Catalana de la Joventut.\nInicio la meva etapa laboral en el Col·legi d’Educadores i Educadors Socials de Catalunya.\nFinalitzo la meva etapa laboral a l’Ateneu Popular 9Barris. Tot i que continuo a l’equip pedagògic\nProfessor associat a la Facultat d’Educació fent l’assignatura “Educació Social:Interrogants i reptes de futur” al Grau d’Educació Social i Practicum II al Grau de Pedagogia.\nProfessor associat a la Facultat d’Educació fent l’assignatura “Programes i serveis educatius per a joves” al Grau de Pedagogia\nFinalitzo l’asessorament pedagògic al Casal jove El Bule de Sant Joan Despí\nTaula rodona: “Un infant ric i reconegut” a la 50a Escola d’Estiu de la Rosa Sensat\nCol•loqui “Contractures Socials” sobre Animació Sociocultural celebrat al Centre Cívic El Sortidor de PobleSec el dimarts 28 d’abril del 2015. Organitzatper l’UOC – UniversitatOberta de Catalunya\nPonència “L’Animació Sociocultural i l’Ateneu Popular 9Barris”. A la II Jornada d’Animació Socoicultural i del Lleure. A l’Universitat de Barcelona. Grau d’Educació Social.\nTaula Rodona a la Jornada ·Canviar l’Escola per canviar el món“. Organitzta per la Fede.cat\nTallers per a la creació de la Guia de Dinamització Juvenil #WikiGuiaJove amb el Departament de Foment de la Participació Juvenil de la Generalitat de Catalunya\nJornades internes de 9Barris Acull. 22 de novembre del 2014\nCurs de Formació de Circ Social per Educadors de Centres Penitenciaris al Centre d’Estudis jurídics i Formació Especialitzada de la Generalitat.\nEscola de Participació i Trasnforma 13. “Educació Popular per a la Revolució” organitzat per l’Associació Casals de Joves.\nTaller “Treball comunitari i com arribar als joves” al cicle formatiu d’Animació Sociocultural Severo Ochoa d’Esplugues de Llobregat.\nTaller “Dinamització Sociocultural i Cultura de proximitat” per treballadors de l’empresa Tasca per encàrrec de l’Escola EFA. El vam realitzar al Centre cívic Besòs.\nL’Intercanvi Juvenil Circus Culture 4 Europe #CC4E amb 60 joves circeros i l’Intercanvi Infantil Art i cultura Moviment a través del circ amb 30 infants.\nClasses als alumnes de Pedagogia Comunitària i als de Treball Social de la UDG Universitat de Girona sobre “Cultura, Comunitat i Educació. L’experiència de l’Ateneu Popular 9 Barris”. Les classes es van realitzar en equip amb el Xavier Urbano.\nTaller sobre “Participació i altres eines per a la dinamittzacio” als alumnes del Cicle Formatiu d’Animació Sociocultural de l’INS Salvador Seguí de Barcelona\nJornada de la Comissió Artística: Camins i reflexions al voltant de la creació de circ a L’Ateneu Popular 9 Barris\nTrobada Escoles de Circ Amateur de l’Estat Espanyol a Llinars del Vallès\nTaller “Repensar l’organització, repensar la comunitat“. Per obrir boca del procés de reflexió de la Jornada per definir el nou camí de l’Ateneu Popular 9 Barris\nFinalització i presentació de l’informe d’assessorament pedagògic en dinamització juvenil del Projecte Cal Drac de Banyoles i el Local Social de Puigcerdà.\nFormador de Formadors de Circ Social al Programa internacional “Educircation” a la ciutat d’Alboraia (València)\nDesprés de mesos de treballar en ell es presenta el II Pla Integral de Circ de Catalunya\nXerrada al Seminari d’Introducció al Màster en Polítiques Socials i Mediació Comunitària a l’IGOP (Institut de Govern i Polótiques Públiques) que pertany a la UAB\nReunió d’inici del projecte “Circus Trans Formation” a Bucarest, Romania amb la Xarxa de Formació i Circ Social Caravan\nTaller “Art, Cultura i Comunitat: elements per la construcció del comú” realitzat a l’Escola d’Estiu de l’IGOP (Universitat Autònoma de Barcelona).\nSessió formativa per a tècnics i regidors de Joventut a Lleida: “Gestió d’Espais Joves Municipals: Quins elements hem de tenir en compte abans de (re) obrir un Local Jove?”.\nFormador de Formadors de Circ Social al Curs “Escoles de Circ Social: Eines per la integració” a Alacant\nFinalització i presentació de l’informe d’assessorament pedagògic en dinamització juvenil del Projecte L’Hotel de Matadepera.\nTaula Rodona”És el circ i les cultures emergents les eines ideals per treballar amb joves” al Seminari Europeu “Circ i Hip Hop eines per a la inclusió social” a Bagneux (Paris).\nPonència a la 2ona Trobada de professionals i voluntaris de Joventut a Vila-Real (Castelló)\n35 anys d’Ateneu Popular 9Barris. Cabaret de Circ i Manifest 35\nTaller “Participació i treball en xarxa” amb els alumnes de primer curs del Cicle Formatiu d’Animació Sociocultural Salvador Seguí de Barcelona.\nParticipació al “Study Visit: Talent development of young people in disadvantage urban areas” del 12 al 16 de desembre del 2011 a Utrecht (Holanda), convidat pel Netherlands Youth Institute amb la presència de 25 professionals de tot Europa.\nFinalitzazció del curs “Els equipaments juvenils com a eina d’intervenció socioeducativa i participació” dirigit a tècnics/ques i dinamitzadors/es d’equipaments juvenils, de 20 hores de durada realitzat a la Comarca del Garraf i l’Anoia per a la Secretaria General de Joventut i els dos Consell Comarcals.\nTrobada d’Escoles de Circ Amateur de l’Estat Espanyol a l’Alboraya organitzades per l’Associació Valenciana de Circ.\nActe de presentació pública de la Coordinadora per l’Animació Sociocultural de Cayalunya CASC_CAT a la plaça Joanic del barri de Gràcia.\nPresentació de l’informe d’assessorament sobre dinamització juvenil del Projecte Propera Parada: Zona TRAC a la província de Tarragona per a la Secretaria General de Joventut\nSessió de 4h “Rols, tasques i ètica del dinamitzador/a juvenil” al Curs de Formació Bàsica de Polítiques de Joventut de la Direcció General de Joventut”\nPresentació de l’informe d’assessorament de dinamització juvenil a l’Espai Jove del Roselló (Lleida) per a la Secretaria General de Joventut\nTaller “Dinamització a projectes juvenils” als alumnes de primer curs del Cicle Formatiu d’Animació Sociocultural Salvador Seguí de Barcelona.\nTaller per la Convivència i la Cohesió Social de 2h de duració per a l’alumnat de 2 Instituts de l’Urgell. Realitzat per al Consell Comarcal de l’Urgell\nCurs “Els ’equipaments juvenils com a eina d’intervenció i participació” dirigit a tècnics/ques i dinamitzadors/es d’equipaments juvenils, de 20 hores de durada realitzat a la Comarca d’Osona per a la Secretaria Generla de Joventut i el Consell Comarcal\nTaller: “Projectes Socioculturals gestionats per joves” al curs “La Participació ciutadana: procés d’aprenentatge i transformació social”. Organitzat per la Diputació de Barcelona en el Marc d’Els Juliols de la Universitat de Barcelona.\nCreem la Coordinadora per la Animació Sociocultural CASC_CAT\nCurs “Dinamització i Gestió Cultural d’ Associacions Juvenils” organitzat per l’Ajuntament de Bellpuig i el Consell Comarcal de l’ Urgell de 12h de durada.\nDel 24 al 27 de març VI Campus Euroamericano de Cooperació Cultural: Gestió Cultural i ciència, una relació imprescindible. Organitzat per l’ Organización de Estados Iberoamericanos por la Eduación, la Ciencia y la Cultura i la Fundació Interarts. a la ciutat de Buenos Aires a la República d’Argentina.\nPonència “El circ com a eina educativa” al matí i a la tarda el Taller “La dinamització a Projectes socioculturals gestionats per joves” a les Jornades OcioS.O.S. “Xornada sobre Lecer, Mocidade e Políticas Públicas Locais” celebradas por el Concello de A Coruña (Galicia).\nEs publiquen els Dossiers Pedagògics del Programa Delegats/des en 3D (Assessors, Tutors, i Delegats) i realització de la formació del assessors que ho hauran de portar a terme. Aquest dossier esta dirigit a la implementació de projectes participatius dins de l’àmbit escolar a tota Catalunya. Per a la Secretaria General de Joventut\nRealització de les Jornades de Reflexió Pedagògiques a l’Ateneu Popular 9Barris. Dossier.\nRealització del curs “Dinamització en equipaments juvenils” dirigit als tècnics de joventut i dinamitzadors de tota la província de Tarragona per a la Secretaria General de Joventut.\nDel 28 al 30 Ponència sobre “La dinamització als projectes socioculturals gestionats per joves” en el 4art Col·loqui Internacional d’Animació Sociocultural organitzat per la UQAM Universitat del Québec a Montreal (Canada)\nEntrada al Llistat d’Experts de l’European Knowledge Centre for Youth Policy (EKCYP) del Consell d’Europa i de l’Associació de la Comisisón Europea de l’Àmbit de la Joventut. (Youth Partner-Ship European Comission)\nRealització del curs “Dinamització en equipaments juvenils” dirigit als tècnics de joventut i dinamitzadors de la Comarca del Baix Camp. Per a la per a la Secretaria General de Joventut i el Consell Comarcal del Baix Camp.\nRealització del curs “Dinamització en equipaments juvenils” dirigit als tècnics de joventut i dinamitzadors de la Comarca del Tarragonès. per a la Secretaria General de Joventut i el Consell Comarcal del Tarragonès\nRealització del curs de Extensió Universitària i Actualització Professional “Eines per a la Dinamització i el Foment de la Participació Juvenil” a la Universitat Ramón Llull, a Barcelona.\nTaller: Projectes Socioculturals gestionats per joves” al curs “La Participació ciutadana: procés d’aprenentatge i transformació social”. Organitzat per la Diputació de Barcelona en el Marc d’Els Juliols de la Universitat de Barcelona.\nAvaluador per a la UNESCO en la selecció de les “Mejores prácticas en programas y políticas de juventud en América Latina i el Caribe”.\nPonència “Dinamització juvenil a Nou Barris: El risc de ser joves o joves en risc” en el 1er Congrés Internacional Joventut i Societat, organitzat pel Màster Interuniversitari en la Universitat de Girona.\nMaig a juny\nRealització de dos cursos amb el nom de “Coaching sobre Dinamització Juvenil“, dirigit als tècnics de joventut i dinamitzadors juvenils de la província de Lleida per a la Secretaria General de Joventut\nTaller “La informació coma eina de participació juvenil” del Congrés “Informació Juvenil_Trobada 2009.cat”, organitzat per la Xarxa Catalana de Serveis d’Informació Juvenil, a Vilanova i la Geltrú.\nPonència “Dinamització a projectes socioculturals gestionats per joves” en les 1era Jornades sobre Participació Ciutadana l’àmbit de la Infància i la Joventut a Montcada i Reixach.\nAssessorament al Casal Jove de Tossa de Mar per a la Secretaria General de Joventut\nPonencia al Seminari “A Dialogue with a Graffiti: Comunicattion and conflict in the urban enviroment”, organizat per l’ Escola Superior de Disseny Elisava , a Barcelona .\nEducació Transformadora Caminant


núvol híbrid Mediacloud - Et donem la benvinguda al blog de Mediacloud!\nFa poc us explicàvem en un post què és el núvol o Cloud Computing i vam parlar de forma general dels seus diferents nivells i tipus. Doncs bé, avui anem a profunditzar una mica més en el tema i us… Continue Reading →\nSi la teva resposta és no, segurament estàs equivocat. Enfoquem-ho d’una altra manera, tens alguna direcció de correu electrònic? Estem segurs que la majoria de respostes seran afirmatives i, per tant, ja has utilitzat d’alguna manera el núvol o Cloud… Continue Reading →\nSabies que aproximadament 2/3 de les empreses ja tenen les seves aplicacions amb accés a la informació al núvol públic funcionant a les seves infraestructures? I que 3/4 parts diuen que és important que les aplicacions locals i al núvol… Continue Reading →\nEl proper dijous 7 de juliol, et convidem a assistir a l’esdeveniment dut a terme per Oracle, La Infraestructura Convergente de Oracle: La estrategia para su viaje a la nube (La Infraestructura Convergent d’Oracle: L’estrategia pel seu viatge al núvol) a… Continue Reading →


La gironina Toni Pons inaugura la seva primera botiga al País Basc - Diari de Girona\nLa gironina Toni Pons inaugura la seva primera botiga al País Basc\nL'emblemàtica firma especialitzada en espardenyes obre en ple centre de Sant Sebastià\nUna imatge de l'interior de la nova botiga.\nToni Pons segueix creixent amb la inauguració d'una nova botiga a Donostia-Sant Sebastià, que suposa el seu desè punt de venda propi a Espanya. El número 8 de la Calle Mayor acull la primera botiga Toni Pons al País Basc. S'hi poden trobar totes les seves col·leccions, des de les línies més clàssiques d'espardenyes, fins a les noves propostes de complements o la nova línia de menorquines de la firma.\nAquest espai recentment inaugurat va obrir les seves portes el divendres dia 5 d'abril al número 8 de la Calle Mayor. Es tracta d'un carrer peatonal al centre de la ciutat, en l'anomenada «part vella» de San Sebastián. La ubicació de les seves botigues és un aspecte clau per Toni Pons, que sempre busca establir els seus locals en els principals eixos turístics i comercials de cada ciutat. A Barcelona, les botigues Toni Pons estan situades als carrers Argenteria, Boters i Ferran; a Madrid, es poden trobar a la Calle Mayor, Arenal i Carmen; a Sitges, se situa al carrer Sant Francesc; a Màlaga a la Calle Nueva i a Sevilla a la Calle Sierpes.\nEn aquesta nova botiga Toni Pons són presents totes les col·leccions de la firma: «Orígens», la línia que millor representa l'ADN de la marca, amb models d'espardenyes cosits a mà; «Essencial», que proposa espardenyes de tendència per anar sempre a la moda; «Premium», la col·lecció amb dissenys més sofisticats; i «Toni», la línia masculina de la marca. També compta amb una gamma d'espardenyes juvenils i unisex sota la marca #instint. A més, Toni Pons compta amb una col·lecció infantil, «Kids» i una especial per a núvies sota el nom de «Atelier». A aquesta àmplia varietat, se sumen bosses i cinturons per combinar amb les espardenyes.\nEls assistents a la inauguració de la botiga la setmana passada van poder conèixer personalment com es porta a terme el procés artesanal del cosit a mà d'una espardenya, ja que la marca va comptar amb la presència d'un artesà de la firma que va mostrar, de principi a fi, la realització d'aquest antic ofici.


El port de Cambrils tindrà un nou centre de serveis nàutics de lloguer d’embarcacions - Ports de la Generalitat\nDàrsena pesquera de Mataró\nDàrsena pesquera del Masnou\nDàrsena pesquera de Torredembarra\nEmbarcador de Tortosa\nEmbarcador de Sant Jaume d’Enveja\nEmbarcador de Deltebre\nPort de Sant Carles de la Ràpita\nCreuers de Roses\nCreuers de Palamós\nCreuers de Sant Carles de la Ràpita\nEl port de Cambrils tindrà un nou centre de serveis nàutics de lloguer d’embarcacions\nAquest centre dona un impuls a la socialització de l’activitat nàutica a la Costa Daurada i representa un actiu de qualitat per a la destinació turística de Cambrils\nLes instal·lacions que s’estan construint tenen un pressupost de 535.000 euros\nEl nou centre de serveis nàutics que s’està executant al port de Cambrils vol apropar l’activitat nàutica a la ciutadania amb una diversificació de serveis que permeti l’accés a la mar de diferents perfils d’usuari. L’actuació suposa una inversió de 535.000 euros i la previsió és que les obres marítimes estiguin enllestides després de Setmana Santa.\nAmb aquesta activitat es potencia un canvi del perfil d’usuari nàutic que passa d’un model de tenir una embarcació i un punt d’amarratge en propietat al lloguer, amb una visió vinculada als serveis de pagament per l’ús. Un model que permet accedir a la nàutica a tothom i reforça la percepció del port com a actiu al servei de la ciutadania. L’objectiu d’aquest centre és que esdevingui un espai de referència a la Costa Daurada que potenciï l’apropament de la ciutadania als esports nàutics i reforci la marca turística Cambrils-Costa Daurada amb actius nàutics de qualitat i diversificats.\nEl director de Ports de la Generalitat, Joan Pere Gómez, ha comentat que “el nou centre del port ha d’apropar els serveis nàutics a la ciutadania perquè tothom pugui accedir a la mar amb seguretat”. Gómez ha afegit: “En potenciar l’activitat d’embarcacions de lloguer, promovem la rotació dels vaixells i impulsem una nova tipologia de turisme nàutic que vol gaudir de la mar, però també de la gastronomia i els comerços de Cambrils”.\nL’alcaldessa de Cambrils, Camí Mendoza, ha explicat que aquesta nova dàrsena serà un atractiu tant pel turisme com per la ciutadania i permetrà que moltes més persones puguin iniciar-se en la pràctica de la nàutica, llogar diferents tipus d’embarcacions de vela i motor o descobrir esports com el caiac o el paddle surf. “El centre és una oportunitat per socialitzar la nàutica i perquè els veïns i veïnes de Cambrils s’obrin a la mar, i al mateix temps podem oferir al turisme unes experiències que ens diferencien d’altres destinacions i ens posicionen en el món de la nàutica”, ha afirmat l’alcaldessa. “La mar ens dóna oportunitats que hem de saber aprofitar”, ha conclòs.\nPer la seva banda, el regidor d’Urbanisme, Enric Daza, s’ha mostrat satisfet que finalment es faci efectiva aquesta concessió, que significarà “un important pas endavant en l’objectiu de posicionar Cambrils com a líder de l’oferta nàutica dins el territori i de l’estratègia urbanística del conjunt de municipis que formem part de la segona àrea metropolitana de Catalunya”.\nLes instal·lacions, actualment en obres, disposaran de 45 amarratges per a embarcacions de lloguer o xàrters de fins a 15 metres d’eslora. Així, el centre es dissenya per facilitar l’accés dels clients i donar qualitat de servei, garantint l’accessibilitat de persones amb mobilitat reduïda. També oferirà serveis complementaris amb dutxes i lavabos, servei de wifi, guarda-roba i geolocalització d’embarcacions per garantir la seguretat.\nPel que fa al lloguer de vaixells, el centre disposarà d’embarcacions de lloguer com ara, velers esportius i d’esbarjo, embarcacions de motor amb llicència i sense, embarcacions per a pesca esportiva, motos d’aigua i paddle surf i caiacs, entre d’altres. Així mateix, oferirà opcions per atendre els diferents interessos dels usuaris com ara, la durada dels serveis (d’hores a dies), la contractació o no de patró, el lloguer de materials o un servei de transfer privat des dels principals aeroports al centre de serveis nàutics.\nPla de ports\nPorts de la Generalitat, alineat amb les previsions del nou Pla de ports de Catalunya Horitzó 2030, ve treballant en la promoció dels esports nàutics des de diferents eixos com ara, la potenciació de la nàutica de base, la creació de centres d’oci nàutic, la integració de centres de formació nàutica als ports o la diversificació en l’oferta de serveis nàutics. Totes aquestes línies de treball s’emmarquen amb l’estratègia portuària de la Generalitat de Catalunya de convertir els ports en centres d’activitat nàutica que puguin prestar servei a la totalitat de la ciutadania, diversa i plural amb els seus interessos i capacitats econòmiques.\n26 de març de 2021 Nota de premsa\nDàrsena pesquera del MasnouPort del GarrafPort de VallcarcaPort de Vilanova i la GeltrúDàrsena pesquera de TorredembarraPort de CambrilsPort de l'Ametlla de MarPort de l'AmpollaPort de Deltebre\nEmbarcador de Sant Jaume d'EnvejaEmbarcador de DeltebreEmbarcador d'AmpostaEmbarcador de TortosaPort de Sant Carles de la RàpitaPort d'AlcanarPort de les Cases d'Alcanar\nPresentació de CreuersCreuers de RosesCreuers de PalamósCreuers de Sant Carles de la Ràpita


Febrer – 2011 – Compromís per Castalla\nCondolències pel traspàs de l’exalcalde Juan Rico\nEl col·lectiu local del BLOC vol expressar les seues condolències a la família de Juan Rico, exalcalde de Castalla. Per damunt de qualsevol discrepància, valorem la gran dedicació que va tenir per la ciutat de Castalla i manifestem el nostre…\nLa Generalitat prohibeix les emissions de TV3 al País Valencià i provoca una reacció social sense precedents\nLa decisió de la Generalitat Valenciana d’obligar a tancar les emissions de TV3 al País Valencià mentre en permet altres d’il·legals i d’altres procedències, ha desencadenat una reacció social sense precedents. Les xarxes socials com Facebook i Twitter estan desbordades…\nRECOLLIDA DE SIGNATURES PER L´ENSENYAMENT GRATUÏT DE 0 A 3 ANYS.\nEl BLOC de Castalla s´ha unit a la ILP promoguda per la coalició Compromís per l´ensenyament gratuït de 0 a 3 anys al País Valencià, i dissabte passat alguns militants, entre ells el candidat a l´alcaldia de Castalla per a…\nILP PER LA GRATUÏTAT DE L´ENSENYAMENT DE 0 A 3 ANYS\nEl BLOC ha promogut una ILP per a que l´ensenyament de 0 a 3 anys siga públic i gratuït. Cal dir que l´escoleta infantil de Castalla, ni és pública ni gratuïta. A banda de les quotes que han de pagar…


MANTENIMENT D’EDIFICIS: UNA PETITA INVERSIÓ PER A L’ESTALVI PERMANENT | blogimpulsa\nMANTENIMENT D’EDIFICIS: UNA PETITA INVERSIÓ PER A L’ESTALVI PERMANENT\nPosted by blogimpulsa, el blog líder en el sector d' equipaments i serveis municipals on 30 Juny, 2014 · Feu un comentari\nÉs ben sabut per tothom que, davant qualsevol cosa, creació, obra, no n’hi ha prou amb fer-la, dissenyar-la, plantejar-la, crear-la. I no és suficient fer-ho de la millor manera i amb la millor voluntat. Cada dia és un nou dia, i sempre hem de vetllar per a la seva correcta conservació. No només perquè és de lògica (ningú fa res perquè duri dos dies), sinó sobretot perquè, des d’un punt de vista d’eficiència i estalvi, no és que sigui una via aconsellable: és totalment imprescindible. Si se’m permet l’exemple senzill i planer, si tenim un moble antic i a diari li fem un petit tractament de conservació, perdurarà molt més, amb tota seguretat, i a més ens sortirà molt més econòmic que no pas haver-lo deixat tres anys sense ni mirar-lo per després portar-lo a un antiquari a que n’hagi de fer una restauració profunda.\nSi tota aquesta atenció la podem prestar a un moble, com dèiem, què no haurem de fer amb la nostra llar, la seu de la nostra empresa o el centre cultural que hem impulsat al nostre municipi, per posar només uns exemples.\nI és que els edificis necessiten un ús i un manteniment adequats. Per començar, una bona construcció ha de ser segura, evitant riscos que puguin amenaçar els seus habitants. Amb el pas dels anys, són moltes les edificacions que presenten vulnerabilitats que poden convertir-se, potencialment, en autèntics riscos com ara fuites de gas, descàrregues elèctriques o despreniments de la façana. Un edifici ben conservat eliminarà perills i augmentarà la seguretat per als seus inquilins i per tots aquells que hi tinguin contacte.\nA més, com també passa amb nosaltres mateixos, si ens conservem de forma adient envellirem millor i aspirarem a una esperança de vida més alta. I els edificis no s’escapen d’aquest principi: si volem gaudir-los per molt de temps, cal invertir-hi petits esforços permanents.\nPel que fa a la qüestió econòmica, com dèiem al principi, amb un manteniment periòdic evitarem les grans despeses en què es pot convertir el més petit problema si hi sumem el pas del temps i la deixadesa. I és que conservar eficaçment un edifici aporta un important estalvi econòmic als seus propietaris, i ho haurien de tenir seriosament en compte.\nHi ha d’altres aspectes que són també de vital importància a l’hora de mantenir en condicions un edifici: l’aïllament tèrmic, el bon funcionament de les instal·lacions, o un correcte aire condicionat no només ajudaran al benestar de l’habitatge i els seus usuaris; també suposarà un important estalvi energètic i, de retruc, un copet de mà al medi ambient.\nAmb tot això, també hem de ser conscients que no qualsevol ens pot oferir un correcte servei de manteniment. Cal que sigui complet, eficaç, eficient, que cobreixi totes aquelles àrees a tenir en compte quan volem prolongar al màxim (i en les millors condicions) l’esperança de vida del nostre edifici.\nUn referent d’aquest sector\nUna de les empreses referents en aquest sector de manteniment és Grup Soler. Gràcies al seu personal, polivalent i molt qualificat, Grup Soler és especialista en manteniments multitècnics, ja siguin preventius, correctius, conductius i normatius. Això, en l’àmbit de les edificacions, es tradueix en la conservació de la xarxa d’electricitat, climatització, aigua, detecció i extinció d’incendis, telecomunicacions, intrusió i seguretat, entre altres.\nDisposa, a més, de diferents programes amb el conegut com a sistema GMAO, per al control i gestió del manteniment, de manera que es manté l’edifici i el seu estat sota vigilància permanent els 365 dies l’any. D’aquesta forma, podem descansar (o treballar) tranquils, sabent que tot està i estarà al seu càrrec.\nI això deuen haver pensat les nombroses entitats i òrgans que hi han confiat, posant el manteniment dels seus edificis a les seves mans. És el cas, per nombrar-ne només alguns, de la Mútua Intercomarcal, de qui l’empresa fa el manteniment multitècnic de 34 seus repartides per tot el territori estatal, la DGT, Barcelona de Serveis Municipals i els seus aparcaments, l’Institut de Seguretat Pública de Catalunya, l’Abadia de Montserrat o el World Trade Center del port barceloní.\nTots ells hi han confiat sempre i aquesta confiança s’ha vist perllongada en el temps, tenint clients que fan confiança a Grup Soler des dels inicis de la seva àrea de manteniment, ja fa quinze anys, com ara els Mossos d’Esquadra o l’Abadia de Montserrat.\nUns i altres han apostat sense dubtes per un correcte manteniment dels seus edificis, observant com d’això es derivava un menor cost a la llarga, una vida útil major i unes millors condicions d’utilització. Ara, els que han fet aquesta aposta en veuen i en gaudeixen els resultats, però seran encara més quantificables amb el pas dels anys i amb la comparativa, clarament al seu favor, respecte tots aquells que hagin obviat la importància cabdal que té el correcte manteniment de qualsevol edificació.\nFiled under Serveis de manteniment · Tagged with manteniment edificis\n← CREAR EXPERIÈNCIES PERSONALITZADES AMB EL BIG DATA\nIL·LUMINACIÓ SOSTENIBLE EN INSTAL·LACIONS ESPORTIVES →


Inscripcions 56 Volta – Volta Ciclista a la provincia de Tarragona\nLa prova està reservada als equips i Ciclistes de les categories de Màster amb llicència Federativa i que estén inscrits en Real Federació Espanyola de Ciclisme i Federació Catalana de Ciclisme.\nL’import d’inscripció per a les tres etapes s’estableix en 45 €, ho caso que la inscripció fora per a un dia o dos aquesta passaria a 17 € per dia.\nInscripcions tancades , per qualsevol consulta envieu un correu a voltatarragona@gmail.com\nEl reglament de la prova es propi i serà ratificat per la Federació Catalana de Ciclisme i Federació Espanyola. Aquest contempla la norma tipus challenge que permet a un corredor que es retira de l’etapa del dia, tornar a sortir a la del dia després sense opció a la classificació de la volta. Aquesta normativa recull bonificacions, puntuació, classificacions, etc, pròpies d’una prova d’aquest tipus.\nLa mateixa serà lliurada als equips una vegada s’accepti la seva inscripció.\nTotes les sortides, arribades, senyalització de punts de classificacions, senyalització pròpia de la cursa, identificacions, etc, seran iguals per tots els dies. D’aquesta manera garantim la seguretat, identitat de la proba i promoció. Els ajuntaments, espònsors i col·laboradors podran aportar si cal promoció pròpia els dies que creguin necessari, la resta mantindran els Standard d’identificació de la cursa.\nEl lliurament de dorsals es fara el dia abans al hotel palas pineda a partir de les 19 hores i fins les 20.30 hores el checking del dia será la reunio de directors que es farà sempre 45 minuts abans de la sortida de cada etapa.


Cap Vermell - Catalunya i Espanya: un difícil encaix (II)\nEscrit per Josep Terrassa\nA Espanya el sentiment nacional, és a dir, el fet de formar part d'una nació es manifestà, per primera vegada i a nivell popular, a conseqüència de la convulsió social que provocà la invasió de l'exèrcit napoleònic. Anterior a dit arrelament nacional la població era ben conscient que pertanyia a un país que comptava amb un govern i una administració pròpia, és a dir, que era un estat i estava regit per un rei.\nLa formació de l'Estat espanyol és molt anterior al naixement del sentiment nacional. El moment de la unificació territorial i la creació d'institucions estatals per administar-ho cal datar-lo a l'any 1492, amb els Reis Catòlics. Aquesta data i l'any 1812 marquen unes fites dins la història d'Espanya; inicien un canvi d'època: la primera representa l'entrada a la modernitat i la segona els inicis de la contemporaneïtat.\nMitjançant la Constitució de 1812 els espanyols deixaven de ser considerats súbdits per passar a ser reconeguts com a ciutadans. Formaven part de la ciutat i, per extensió, de la nació. Fonamentalment, una constitució ve a ser un pacte entre l'estat i la ciutadania. El primer garanteix als ciutadans uns drets (l'educació, sanitat, justícia, etc) i li reconeix unes llibertats polítiques (de reunió, expressió, organització, etc); a canvi, el ciutadà defensarà la nació i les seves institucions.\nTots els governs fomenten i cuiden el sentiment de pertinença a la nació i prenen mesures. Els actes més institucionals sempre estan presidits per la bandera i es clouen amb l'himne; la seguretat ciutadana va a càrrec de la policia nacional, fàcilment identificable i uniformada; la visualització i les referències són constants: premis nacionals de tot tipus, la loteria, monuments qualificats de nacionals, orquestra, carreteres, equips esportius i atletes que són tractats com a herois nacionals.\nTots els partits polítics amb voluntat de govern desenvolupen una estratègia que contempla la millora de les estructures d'estat (seguretat, hisenda, justícia, sanitat,..) i fomenten els sentiments nacionals, els pilars dels estats nació actuals. Cada país té la seva particular manera de fer nacionalisme: atendre i defensar la seva nació. Els nacionalismes són ideologies contemporànies; Itàlia, per exemple, desenvolupà el sentiment nacional a les dècades centrals del segle XIX però no aconseguí la unitat territorial fins al setembre de 1870 quan incorporà a la zona nacional els estats pontificis. La creació de l'estat-nació italià seguí un camí invers a l'espanyol, fou el sentiment nacional la força que unificà i formà l'actual estat italià.\nQuan el president Rajoy parla del llarg recorregut de la nació espanyola em crea molts dubtes. Tots els estats-nació han mitificat el seu passat per justificar-se davant la ciutadania. La historiografia nacionalista espanyola desenvolupada en el segle XIX va estar vigent i fou millorada durant el franquisme, un discurs historicista que a més de mitificar molts episodis del nostre passat els sacralitzà.\nPer als historiadors que crearen els grans mites nacionals la nació espanyola començà gairebé amb l'inici de la història, quan apareix documentació escrita. Els primers personatges enlairats com a prototips de l'ànima espanyola foren Viriat i els defensors de Numància, lluitadors heroics en defensa del seu territori i enfrontats als invasors, els romans, fins a les darreres conseqüències. Una gent que ja era portadora de les virtuts pàtries: heroïcitat, generositat, valentia, sentit de poble i pertinença a una terra. Uns mites que divulgaven uns valors i sentiments nacionals com si fossin consubstancials a la forma de ser dels espanyols.\nPosteriorment vendria el mite de Covadonga, l'any 711, on els asturs iniciaren la recuperació del territori nacional, llavors en poder d'uns invasors de religió musulmana. Aleshores aquells muntanyencs ja serien conscients que lluitar per la unitat del territori espanyol era un compromís indefugible.\nEstudis recents sobre dits mites ens confirmen que la batalla de Covadonga no va existir i que les excavacions de Numància, iniciades a l'any 1906, serviren per renovar la mitologia nacional i superar l'estat d'abatiment en el qual havien caigut els espanyols després de la pèrdua de Cuba i Filipines.\nUna segona característica del nacionalisme espanyol és el seu caràcter excloent: no admet més nacionalisme que el seu. Espanya és una nació i això implica un únic nacionalisme. Per tant, els altres nacionalismes, especialment el català, sobren.\nEl nacionalisme, com qualsevol ideologia, s'ha de valorar per la qualitat de la seva ciutadania, pels valors que conrea: tolerància, estimació per la cultura, solidària, preparada i oberta, entre d'altres.\nAquestes darreres setmanes el nacionalisme espanyol ha agafat protagonisme i s'ha mostrat tal com sempre: aspre i intolerant. Les manifestacions nacionalistes reclamant l'empresonament del president Puigdemont, aquell crit de guerra ("A por ellos!") amb el qual encoratjaven la guàrdia civil i policia nacional, les portades de la premsa de Madrid o els senyors senadors aplaudint joiosos l'aplicació de l'article 155 de la Constitució amb el qual s'intervenia i castigava Catalunya mostraven quin tipus de nacionalisme espanyol tenim. Des del govern s'han fomentat unes actituds ciutadanes que enlloc d'apropar-nos a l'Europa civilitzada ens acosten i equiparen amb aquells que actuen com a hooligans en els partits de màxima rivalitat esportiva.


La UEG aposta per la formació tècnica per al desenvolupament de l’activitat de ‘coaching’ - Fundacio General - FGUV\nEstàs a: Inici > Arxiu de notícies > La UEG aposta per la formació tècnica per al desenvolupament de l’activitat de ‘coaching’\nLa UEG aposta per la formació tècnica per al desenvolupament de l’activitat de ‘coaching’\nDavid Peris (esquerra) i Enrique Cantón.\n‘Coaching: Una estratègia per al desenvolupament personal i professional’ és el títol del curs que han presentat en roda de premsa aquest dimecres Enrique Cantón i David Peris, codirectors del Màster en Coaching i Lideratge de la Universitat de València. En la seua intervenció, ambdós han coincidit a assenyalar la importància de la preparació professional del ‘coach’.\nEl ‘coaching’ és l’acompanyament, l’estratègia que ajudarà a una persona a maximitzar les seues possibilitats a través de la identificació d’allò que posseeix perquè puga sempre fer més. Així ha definit el professor Enrique Cantón, un dels coordinadors del curs que ha tingut lloc a la Universitat d’Estiu de Gandia, aquesta activitat. “Qualsevol persona pot aprendre estratègies de ‘coaching’, però és important estar preparat per a desenvolupar-les correctament”, ha afegit.\n“Tots tenim alguna cosa que podem millorar i el procés pot ser més eficient, eficaç i ràpid amb l’acompanyament d’algú que ens ajude i en prepare per a fer aquest camí”, ha explicat.\nEnrique Cantón és professor titular de Psicologia de la Universitat de València i codirigeix amb David Peris el Màster en Coaching i Lideratge d’aquesta institució acadèmica. Junts han presentat el curs sobre ‘coaching’ que estan realitzant a Gandia i en el qual participa Peris com a docent. “El que tractem amb aquesta formació és compartir coneixements amb la gent, persones que tenen moltes ganes d’aprendre i endinsar-se en el ‘coaching’”, ha dit David Peris, el qual ha destacat la tasca del ‘coach’ com a creador de climes de confiança i d’ambients facilitadors.\nLa formació com la que imparteix la Universitat de València a través del seu màster i la que està tenint lloc a Gandia durant la Universitat d’Estiu són una aposta per la professionalització del ‘coaching’, que sí bé requereix una base fonamental, com ara la Psicologia, no està reconegut com a professió, sinó com a activitat. “Els coneixements clars, la formació tècnica necessària i la seua aplicació a diferents professionals són fonamentals”, ha apuntat Cantón, qui ha reconegut la proximitat entre la funció d’assessor i de ‘coach’. “La diferència radica bàsicament en l’enfocament: en el ‘coaching’, el punt de partida és la persona, qui fa el canvi, que és qui realment dirigeix el procés, mentre que en l’assessorament el punt d’eixida és sempre l’assessor”, ha matisat.\nPer la seua banda, Antoni Merelles, del Departament d’Infermeria de la Universitat de València, ha presentat el curs que imparteix a la Universitat d’Estiu de Gandia sobre teràpies complementàries. El professor ha destacat la importància de l’aplicació d’aquest tipus de teràpies i el coneixement dels seus límits per a evitar possibles fraus.\nEl curs, que ofereix a l’alumnat unes nocions bàsiques sobre una branca de l’acupuntura anomenada ‘Su-Jok’ (mà i peu, a la traducció), aborda una antiga teràpia d’origen coreà, alternativa i complementària a la medicina convencional. “Estem aprenent com localitzar punts en la mà i en el peu, els quals tenen una representació corporal. Sabem que pressionant aquests punts podem obtindre una reacció en el cos”, ha explicat Merelles.\nMerelles ha subratllat la necessitat de conèixer el cas concret i disposar d’un diagnòstic establit prèviament per tal que el terapeuta no actue “mai a cegues”. Segons el professor, amb aquest procediment -per al qual ha reivindicat així mateix l’aplicació de mètodes científics experimentals que permeten valorar resultats reals- es poden millorar símptomes produïts per dolències com ara cefalea, dolor d’esquena, otitis, conjuntivitis o dolors menstruals i estomacals, així com facilitar certs processos de curació de ferides.\n“Aquesta és una teràpia que aborda a la persona i no a la malaltia en si mateixa. Cal analitzar la causa de la simptomatologia, diagnosticar i actuar sobre el pacient. El que busca és beneficiar sempre a la persona”, ha afirmat.\nEn aquest sentit, Merelles ha insistit en la rellevància social de les teràpies complementàries, les quals, al seu juí, “cal estudiar per tal que es puguen desenvolupar professionalment”.\nEl curs, que s’imparteix els dies 20 i 21 d’aquest mes, acull desenes d’alumnes amb perfils diversos: infermers, psicòlegs, fisioterapeutes, estudiants i professionals, a més de persones que ja treballen en el camp de les teràpies complementàries i que pretenen ampliar la seua formació.\nData d'actualització: 21 de Juliol de 2016\nPublicat en: Formació, Noticies en portada, Universitat d´Estiu


La Caputxeta i el llop, de Josep Vallverdú — Josep Vallverdú\nLa Caputxeta i el llop, de Josep Vallverdú\nLa Caputxeta i el llop,…\nArticle de Xavier Fàbregas a Serra d’Or (febrer, 1972):\nEl 9 de gener va iniciar-se al Romea, el XIè Cicle de Teatre per a nois i noies de “Cavall Fort”, que tindrà lloc cada diumenge al matí fins al 19 de març…\nLa segona sessió del cicle presentà l’estrena de La Caputxeta i el Llop de Josep Vallverdú, per la Joventut de la Faràndula, de Sabadell,sota la direcció de Salvador Fité. Josep Vallverdú és un excel.lent narrador especialitzat en literatura juvenil; li ha estat atorgat dues vegades el premi Folch i Torres per les dues novel.les Rovelló i En Roc drapaire. La seva incorporació als cicles de “Cavall Fort”, cal considerar-la un encert i fóra desitjable que aquesta incursió de Josep Vallverdú, escriptor prolífic, a la literatura dramàtica, tingués una ràpida continuació.\nEl conte de La Caputxeta i el Llop que Perrault va fixar literàriament ha estat objecte de glosses diverses. Modernament hom n’ha assajat algunes paràfrasis bo i agafant com a punt de partida els personatges de la contalla i subratllant-ne els valors morals per via de paradoxa: així, el llop ha estat convertit en la víctima i la caputxeta en el fariseisme nyeu-nyeu, disfressat de bondat però tortuós i nefast. No ens ha d’estranyar: la narració del Gènesi, per a cercar un exemple il.lustre, ha estat explotada en el mateix sentit. A fi de lluitar contra els valors d’una societat que ja no els respecta, els escriptors han adoptat, capgirant-los, els personatges queels encarnaven. Josep Vallverdú, però, no va per aquest camí i potser en això rau la seva originalitat; a la seva tragicomèdia –em sembla que aquesta és la qualificació que li podria escaure- el Llop és el dolent i la Caputxeta bona. Però sense actituds pejoratives; podríem dir que són, aquestes, una dolenteria i una bonesa fatalment mal administrades. En efecte, la dolenteria del Llop és una dolenteria que el personatge admet amb resignació, sense assumir-la del tot. Així, quan és al llit abillat amb la roba de l’àvia i es disposa a enredar la Caputxeta i menjar-se-la, el Llop fa aquesta reflexió, aquesta mena de jaculatòria desinflada (cito de memòria): “Ai! I que n’és de dura la vida del llop! El que cal fer per a menjar calent!”. Josep Vallverdú ha poblat el conte originari am personatges nous: el Xaval de les vaques, el Conill Blanc i els tres caçadors, el Trempat, el Talòs i el Mandrós, tres ninots caricaturats. Tots plegats, aquests personatges contribueixen a donar vivacitat a l’anècdota. I acotxen els elements primitius, sense desdibuixar-los. La Caputxeta i el llop té un primer acte on el plantejament és escomès amb alguns temps morts que els actors, bastant novells, no van saber dissimular. Però l’obra guanya amb intensitat i moviment a mesura que avança, fins a culminar en un tercer acte on la feresa antropofàgica de la narració original, i els elements sàdics que conté, són potenciats per l’humor i l’enjòlit. Roman Polanski signaria de grat algunes de les escenes que hi tenen lloc; la seva ombra es passeja per l’escenari en més d’un moment d’exaltació carnívora, on la farsa i la màgia es barregen.\nSalvador Fité va fer un bon treball. Combinà la intriga amb uns números cantats –la música és de Romà Pujadas- que, en lloc de trencar la tensió, la mantingueren. Els actors de la Joventut de la Faràndula van sortir, en general, aïrosos de llur comesa: M. Àngela Farràs, M. Carme Arís, Anna M. Costa, Josep M. Pladevall, Eulàlia Arís, Joan Serra, Conrad Oliver, Ricard Serra, Ramon Vidal i M. Dolors Castellví es mostraren eficaços en els gags que donen agilitat a l’obra. tweet Billboard com


març, 2021 | Alternativa\nDubtes a la nòmina de març?\n31 de març de 2021 Generaladmin\nEn la nòmina de març s’hi han pogut veure els canvis que venim criticant de fa temps, la retallada del nostre sou.\nPrincipalment, hi podreu observar:\n-Augment del 2% de les retribucions bàsiques: sou base i triennis.\n-Retallada de la mateixa quantitat del complement específica de la comunitat, així com a les pagues extraordinàries (concepte: PAG. EXTRA COMP. COMUNIDAD)\nSi teniu més dubtes, feu-nos-els arribar a info@sindicatalternativa.cat\nVacunació dels docents: resposta de la Direcció General de Salut pública\n29 de març de 2021 Generaladmin\nDesprés de la petició fet des d’Alternativa, compartim la resposta que ens fa arribar la Directora General de Salut Pública, Maria Antònia Font Oliver.\nVam fer una petició formal per tal que TOTS ELS DOCENTS, treballadors de la Conselleria d’Educació, fossin vacunats per igual, sense distingir entre cossos, especialitats o etapes.


Les associacions solidàries de Teulada-Moraira busquen voluntaris\nA Teulada Moraira hi ha una gran varietat de formes per exercir de voluntari\nHui, 5 de desembre, se celebra el Dia Internacional del Voluntariat, una data que busca ressaltar la important tasca que fan els voluntaris, de manera desinteressada, per fer del nostre món un lloc millor.\nEste dia va ser creat per fomentar lajuda humanitària proporcionant les vies per fer-ho. També és una oportunitat per agrair a tots els voluntaris del municipi que ens donen suport i ajuden cada dia sense ànim de lucre.\nSara Richardson, regidor de Voluntariat, Benestar Social i Benestar Animal, ha volgut animar tota la ciutadania a posar el seu granet de sorra, ja que “esta és una gran manera d'ajudar els teus veïns, entaular noves amistats i aprendre noves habilitats o aficions. Treballar com a voluntari no és una tasca senzilla, però sí molt gratificant”.\nA Teulada Moraira existeix una gran varietat de formes per exercir de voluntari, com col·laborar en organitzacions que ajuden directament els que més ho necessiten. Entre elles hi ha les següents:\nProtecció Civil Teulada Moraira\nEl treball desenvolupat per Protecció Civil és una tasca voluntària i sense ànim de lucre, la funció del qual és un dels pilars fonamentals per garantir la seguretat de Teulada Moraira.\nEntre altres tasques, Protecció Civil participa als dispositius dissenyats pel Departament de Seguretat Ciutadana per fer front a possibles emergències i col·labora en tasques de prevenció en actes públics.\nContacte: a través del correu electrònic [protegit per correu electrònic] o trucant al 965740158, extensió 1113.\nCreu Roja Espanyola és una institució humanitària encarregada d'ajudar els que més ho necessiten, des de diverses àrees com a Intervenció social, Ocupació, Formació, Salut, etc. Una organització que fa més de 158 anys que està en actiu potenciant projectes socials amb tots els col·lectius en dificultat i/o conflicte social.\nPodeu contactar directament a la seua seu a Teulada, Carrer Maestro Mulet Borrell, 14, en horari de matí. O, també, trucant al 965740916 o escrivint al correu electrònic [protegit per correu electrònic]\nAssociació Familiar Alzheimer (AFA)\nL'AFA és un centre de dia per a persones amb Alzheimer, que cerca persones que puguin ajudar amb la teràpia cognitiva, manualitats i qualsevol feina de suport per a estes.\nContacte: 965740497 (Carmen/Erica/Sylvia).\nCàritas Teulada i Càritas Moraira\nCaritas promou el desenvolupament integral humà, de manera que les dones i els homes de les comunitats més necessitades sigan lliures de prosperar i viure dignament en pau, en un mitjà la gestió del qual siga responsable i sostenible, per l'interès de tota la família.\nBusca persones per ajudar amb la preparació i distribució de menjar a Teulada Moraira per a les persones que més ho necessitin.\nHelp Marina Alta\nHelp Marina Alta brinda suport als solitaris, els malalts, els grans i els que necessiten atenció especial.\nBusquen voluntaris per treballar a la seua botiga a Teulada, Avenida Mediterránea 37; interpretar (amb coneixement alt d'espanyol i d'altres idiomes); i fer amistat amb persones del seu veïnat que necessitin suport.\nPer a més informació podeu acudir a la botiga (tel.: 966491 284) o contactar amb Candida Wright MBE trucant al 634 345 014.\nProtectora d'Animals (gossos) de Teulada Moraira i Benissa\nBusca voluntaris per passejar i socialitzar amb els gossos, i per ajuda general al refugi de dilluns a diumenge, de 09:30h a 16:00h, al Polígon Benissa. També es busquen voluntaris per treballar a la botiga d'Avinguda del Portet, Moraira.\nContacte: 657 689 567 / http://www.akira-animals.com/\nProtectora d'Animals (gats) que rescata gats abandonats i gestiona el programa municipal de colònies felines.\nBusca voluntaris per donar menjar i tenir cura de les colònies felines, així com per oferir casa d'acollida. També necessita suport per a la botiga 'Moda i Mas', Ctra. Moraira a Calp 294.\nContacte: 662027057 (Grace) / https://pluto-protectora-animales-en.org\nAssociació benèfica de Teulada\nRecapta fons per ajudar altres associacions voluntàries com Protecció Civil, AFA, el refugi violència de gènere de Pedreguer, etc.\nBusca persones per treballar a la botiga ubicada a Avenida Mediterráneo 183, de dilluns a dissabte, de 09:30 ha 13:00 h, només un o dos matins per setmana.\nContacte: 622921812 (Pat)\nCombinen habilitats i coneixements per recaptar diners que després es destina als més necessitats de la comunitat local. Ofereixen ajuda i benestar per a tots: joves, ancians, malalts, afligits i afectats per desastres i emergències.\nBusca persones per treballar a la botiga 'Lion´s Den', Centre Comercial Moraira, Ctra Moraira-Teulada, i per ajudar en els esdeveniments. De dilluns a dissabte, de 10 ha 00 h.\nContacte: a través de la web https://www.tmlions.com o de l'correu electrònic [protegit per correu electrònic].


Blog de Segur de Calafell: La Policia Local de Calafell ja té Twitter\nLa Policia Local de Calafell ja té Twitter\nLa Policia Local de Calafell s'ha apuntat a la moda de les últimes tecnologies i ha creat un compte a Twitter.\nNo sé si ho fan per tenir alguna cosa a fer mentre esquiven el problema del Top Manta al "mercadillo" dels divendres de Segur (tot i que això no sé si és cosa seva o "dels que estan per sobre seu" de preveure les accions abans que es produeixen), o deu ser cosa del quadrant de la Policia Local, que tant es va debatre al ple d'ahir, i que la regidora Montse López es queixava que els municipals estan "mimats". Ho va dir en unes altres paraules, però el resum és aquest. Deia que si la Policia Local de Calafell portava anys malacostumada amb els dies de treball, els festius, i tal, i que se'ls deixava permetre molts luxes.\nDoncs, si és així, per què no es posa ordre? Bé, al següent ple sembla que es debatrà el tema de la policia i el Q-5, el quadrant dels agents del qual es queixava ahir en Ramon Ferré. Es veu que presentaran una moció, els socialistes. Veurem com acaba...\nA més, ahir, un comentari al Blog ens comentava el tema del "carril de convivència"...\n"Ho he estat mirant i no et poden posar cap tipus de multa per anar en bici pel passeig. Pregunta-ho a aquests polis que van en bici amb tota la solana i veuràs què diuen, et poden dir misa però no poden multar-te per això.\nA més a més, a on és l'ordenança municicipal? A on s'ha publicat?\nLa gent continua anant en bici pel passeig i també els animalots que van a tota hòstia. Jo hi vaig patinant i si tenen collons que amenacin amb multar-me (de fet tampoc diu res de patins).\nI els indicadors de prohibició no estan ni a totes les cruïlles ni a tots els accessos del passeig, per tant pots entrar per allà i no has vist la senyal.\nI espera, que si algun poli es posa farruco, ara riurem tots ja que per fer-ho malament del tot, el cartell que diu l'horari de prohibició només està en català. Gran espifiada, ja que la llei diu molt clara una cosa:\nConclusió: són gilipolles, podem passar dels senyals escrits en català (mira, jo no l'entenc, que vol que li digui, señor policia ciclista)\nAixí que animo a tothom a seguir anant en bici i patinant fins que aquests babaus facin un carril bici al passeig, que costa ben poc."\nPerò bé, anant al tema de la imatge, almenys que els agents tinguin un cert nivell de català (quin nivell es demana de català per ser policia municipal a Calafell, si és que se'n demana?) per escriure i no donar així una pèssima imatge de Calafell, i més concretament de les forces de seguretat... Tot i que el pitjor exemple, com deia, ja es dóna cada divendres al mercadal de Segur.\nDeixant aquests temes a banda, trobo molt encertada la creació d'aquesta eina 2.0 per conèixer informacions destacades del municipi, sempre que seguin ràpides, informatives i s'utilitzin com cal.


L'enèsim despropòsit d'un Barça que clou el 2020 empatant contra l'Eibar - Empordà\nL'enèsim despropòsit d'un Barça que clou el 2020 empatant contra l'Eibar\nDembélé evita el desastre igualant el 0-1 obra de Kike García en un partit en el qual Braithwaite falla un penal i Coutinho acaba lesionat\nefe/ddg. barcelona 30.12.2020 | 06:30\nEl Barça va acomiadar el 2020, segurament el pitjor de l'última dècada, amb un nou disgust després de no poder passar de l'empat contra l'Eibar en un duel en què va trobar a faltar Leo Messi i li va faltar fluïdesa defensiva. Només l'entrada a la segona part del francèsa Ousmane Dembélé va portar la millora necessària per haver pogut guanyar un xoc que es va complicar per un error de Ronald Araújo, que va facilitar pel 0-1. Tampoc hi va ajudar un penal fallat per Braithwaite als primers compassos.\nDe nou apostant per tres centrals i dos carrilers, el dibuix de Ronald Koeman no va acabar de funcionar. Malgrat l'encallada inicial, la pena màxima de la qual va disposar el Barça li hauria pogut facilitar les coses però Braithwaite va xutar fora. No es va trobar còmode el conjunt blaugrana tot i que l'Eibar tampoc era una gran amenaça per la porteria de Ter Stegen, excepte en un xut creuat de Kike García. Tenia la negra Braithwaite, a qui el VAR li anul·laria un gol per fora de joc.\nVeient que el primer temps havia sigut més aviat ensopit, Koeman va moure fitxa al descans i va donar entrada al francès Dembélé tot canviant l'esquema per tornar a la defensa de quatre. Dest va ser el substituït. De mica en mica, el Barça es va anar entonant tot buscant la porteria defensada per Dmitrovic i el propi Dembélé va tenir el gol a les seves botes després d'una bona pilota de pedri, però el porter li va tapar bé. En el millor moment, arribaria el 0-1. Errada monumental d'Araújo que va aprofitar Kike García per dirigir-se tot sol cap a la porteria i batre Ter Stegen.\nKoeman va intentar respondre al cop amb més canvis ofensius, donant entrada a Coutinho i Trincao per Pjanic i un desencertat Griezmann. L'empat va trigar ben poc en arribar, en una ràpida combinació dels dos revulsius cap a un incisiu Junior Firmo, que va centrar cap al segon pal. Allà hi va trobar Dembélé, qui aquest cop no va perdonar. Tot i equilibrar la balança, el Barça no va traduir el seu domini amb un allau d'ocasions i els minuts van anar avançant sense que arribés el 2-1. L'entrada de Riqui Puig, a tocar del descompte, va servir per a ben poc mentre que Coutinho va acabar lesionat i es va haver de retirar amb el partit gairebé dat i beneït. Només Trincao va tenir opcions de desfer la igualada però el seu xut va sortir massa creuat davant la desesperació local.


REFLEXIONS CONFINAMENT I CRIANÇA | PLA COMUNITARI DE VERDUM\nPoder sentir-nos segures del que volem, ens ajudarà a acompanyar als nostres infants amb més paciència i amor, perquè sovint pot no resultar fàcil.\nArribat aquí és important que puguem valorar si el que desitgem és deixar d’alletar o simplement fer un deslletament parcial, com ara a les nits. Perquè no fa falta que sigui de manera total.\nHem de valorar també quin és el motiu que ens porta a voler deslletar, perquè a vegades simplement, limitant les tomes, ens sentim més tranquil·les i còmodes.\nUna vegada hem pogut reflexionar sobre això anem a veure de quina manera podem començar el deslletament, per fer-lo de la manera més natural i respectada possible.\nA les assessores de lactància ens agrada partir de la frase “no oferir no negar”. Sabem que no garanteix un deslletament ràpid, però si un deslletament al ritme de cada infant.\nAixò vol dir que encara que tinguem els pits molt plens no li oferirem, i sobretot que quan ens demani no li direm directament que NO.\nNo hem d’oblidar que els nens quan demanen teta ho fan des d’una necessitat real, i és important que com a mares puguem veure-la i validar-la.\nSaber que hi ha darrere de la demanda de teta ens ajudarà molt en aquest procés.\nAixí podrem saber si aquesta necessitat seva, es pot cobrir d’una altra manera o no. Inclús n’ajudarà a poder avançar-nos a la demanda en altres situacions.\nPer exemple, quan ens demanin teta podem preguntar-los si tenen gana, o set, o son, o volen jugar, llegir un conte, “mimitos” i carícies…\nPerquè la gran majoria de vegades en donar allò que estan demanant a través de la teta, fa que ja no la necessitin en aquell moment.\nA mesura que anem fent això sabrem quines són les tomes que no es poden substituir ni per les que servirà la distracció. Perquè, com ja sabem, la teta aporta moltes coses, però una de les més importants és la de nodrir al teu petit o petita. En aquestes edats poc volum de llet els hi aporta una gran quantitat d’energia.\nQuan arribem a aquest punt sovint ja hem pogut disminuir bastant el nombre de preses.\nEn el cas que vulguem deslletar del tot, ja podem començar a treure tomes.\nSi no teniu pressa, és millor que les retireu a poc a poc, i que comenceu per aquelles que us fan sentir més angoixades i cansades.\nQuan els infants són més grans, és més senzill poder explicar-los que no els donarem teta, i inclús poder arribar a acords. Us recomano que sempre parleu en primera persona, perquè ells entenguin que és per nosaltres i no per alguna cosa que hagi fet o dit l’infant. Ja sabem que en aquestes edats el món gira només al seu voltant! Així els hi podem dir per exemple “jo he decidit…” “Ja no em sento còmode…” “Sento dolor als pits…” “No m’agrada…”\nTambé podem fer servir frases per arribar a acords, com “la teta dormirà fins que surti el sol…” “Et donaré teta quan arribem a casa…” “La teta només la farem al llit…”\nHem de ser compassives amb nosaltres i amb els nostres fills i filles, acceptant els sentiments i sensacions que el deslletament desperta en cadascun de nosaltres.\nAixò ens ajudarà a poder acompanyar als infants de manera més amorosa i comprensiva.\nÉs important que donem espai al seu malestar, la frustració i les possibles rabietes. Perquè possiblement ploraran, són infants, i hem de poder acollir aquestes emocions amb molt de respecte i amor. Validar les seves emocions i no negar-les els ajudarà a poder passar per aquest procés de manera més sana.\nPerò sempre, sempre, en aquests moments, és important molta presència i contenció emocional. Estar a prop d’ells recordant-los quant els estimem. I sobretot recordant-los que la mare continua estant allà amb els braços oberts per fer-li molts petons, abraçades i moixaines.\nSigui quina sigui la teoria, el més important és que l’amor que posem en aquest procés és el que tindrà més pes. I que no només és important el que fa la mare, sinó també la parella. Perquè són un gran suport emocional, i perquè ajuden en el procés d’obertura al món que necessita l’infant en el seu procés de creixement.\nA poquet a poquet, amb molta confiança en ells i molt d’amor.\nRespectant el seu procés i el seu dol.\nPosant consciència i donant el valor que es mereix el deslletament.\nInclús fent una “festeta” o un petit ritual que ajudi a la mare i a l’infant a iniciar aquest nou camí on trobaran altres maneres meravelloses de seguir estant a prop i relacionar-se des del cor.\nEva i Nur,\n← LLoguer, hipotecas… dubtes, assesorament i ajudes\tREFLEXIONS: Confinament i criança →


El GMA obre les inscripcions de la Cani Xtrem\nLa cursa canina tindrà lloc el 10 de novembre i el 17 de novembre se celebrarà la Burriac Xtrem\nAvui dimarts s'han obert les inscripcions per la Cani Xtrem d'aquest any, la cursa canina que organitza el Grup de Muntanya d'Argentona. Una de les novetats d'enguany és que per primera vegada la Cani Xtrem formarà part del Campionat de Catalunya Popular de Cani Cross. Aquesta modalitat tindrà un recorregut de 7,5 kms i 330 m de desnivell en un circuit que transcorrerà íntegrament pels termes municipals d'Argentona i Cabrera de Mar.\nD'altra banda, Jordi Ferrer, responsable de la Burriac Xtrem, ha explicat al programa A Mig Matí que el ritme d'inscripcions a la Burriac Xtrem és frenètic i que ja hi ha el doble d'inscrits que l'any passat per les mateixes dates. Ferrer ha assegurat que l'objectiu és exhaurir les places i ha recordat que fent la inscripció abans del 15 d'octubre hi ha un estalvi de 5 euros. A més, l'organització ofereix pautes d'entrenaments setmanals així com organitza entrenaments grupals per nivells. Finalment, Jordi Ferrer ha explicat que els recorreguts de 17 quilòmetres i el de 28 quilòmetres són els mateixos que els de l'any passat, així com ha avançat que alguns corredors de renom ja han confirmat la seva assistència.\nEscolta l'entrevista al responsable de la Burriac Xtrem, Jordi Ferrer:


Dentalògic: salut dental per a totes les edats – trentadies.com\nDentalògic s’ha convertit en la clínica dental infantil de referència a Sant Cugat. I dels nens, als pares, perquè quan veuen que els fills hi van tan contents, ells també s’hi animen.\nEl local que ocupa Dentalògic no és un local qualsevol. Fins l’any 1989 va ser el dispensari mèdic del doctor Villalba, un dels més concorreguts de la ciutat. Quan aquell mateix any es va inaugurar el CAP de Sant Cugat, el doctor Villalba es va especialitzar en odontologia, obrint la primera clínica dental de Sant Cugat. I quan el doctor Villalba es va retirar, fa 17 anys, la doctora Emma Fortea s’hi va posar al capdavant.\nLa por al dentista és universal, imagino.\nSí, però sovint els pares tenen més por que els seus fills, que vénen aquí tan contents. Jo m’he format com a odontopediatra, sóc especialista en nens… I treballant amb nens aprens coses que serveixen també per als adults.\nEl sorollet de la turbina segueix sent terrorífic.\nEl sorollet continua existint, però hi ha moltes maneres d’explicar-ho i de fer-ho. Per a l’anestèsia, per exemple, ara hi ha esprais o cremes que t’adormen una mica la zona i llavors la punxada de l’anestèsia no es nota tant…\nAra es fan coses que fa uns anys no es feien. Aquí per exemple fem sedació conscient. Ve un anestesista i t’adorm, com si fessis una migdiada. Així podem fer tot el tractament sense que el pacient s’adoni de res.\nEs deu fer per més que una càries, imagino.\nSí, la sedació es fa servir bàsicament quan són cirurgies amb implants. Són intervencions llargues, incòmodes, i la sedació va molt bé. Tothom que ho prova torna, i ho recomana.\nEls dentistes són cars, no?\nEls bons materials són cars, i els bons professionals també. Avui en dia hi ha grans companyies que busquen un profit econòmic, van per preu, però els materials que utilitzen són dolentíssims. El pacient no ho pot percebre al moment, ho percebrà al cap d’un any, per exemple, i quan torni a aquell centre dental es trobarà o que aquell dentista ja no hi és o li diran que és culpa seva per no haver-se raspatllat bé les dents.\nNo és bo guiar-se, doncs, només pels preus.\nEl meu consell és que, quan algú necessiti un professional de qualsevol ram sanitari, en busqui un que sigui el propietari del negoci. Sigui un podòleg, un oftalmòleg, un odontòleg… És important que sigui propietari. Sempre hi ha un codi ètic al darrere que no te’l saltaràs mai, perquè el que vols és fer bé les coses i fidelitzar la gent, perquè el que vols és que la gent torni.\nQuins serveis feu aquí?\nTots dins els del camp de l’odontologia. Fem ortodòncia fixa i amovible, implants, pròtesis, empasts, tractaments de geniva… I tractaments antironcs, també.\nSí, la gent que ronca i que no deixa dormir bé la parella. Estem especialitzats en uns dispositius que permeten que les vies aèries quedin desbloquejades i deixis de roncar. Fa que les dents encaixin de tal manera que no bloquegin la via aèria. Sembla màgia.\nFunciona molt bé. És el que fa servir el doctor Estivill.\nTracteu tot tipus de pacients?\nSí. Quan vaig començar vaig veure que hi havia molts pocs dentistes especialitzats en nens… I com que sempre m’havien agradat, m’hi vaig especialitzar. Des de fa uns sis anys som la clínica de referència per a nens a Sant Cugat. En visitem moltíssims… I dels nens als pares, perquè quan veuen com treballem, també vénen.\nLa gent es cuida més la boca que abans?\nSí, hi ha més informació. És molt important saber que la boca és on comença la digestió. Si tens totes les peces, mastegues bé. Si et falten peces mastegues menys, engoleixes més i per tant l’estómac produeix més àcids, comences a tenir hèrnies, úlceres, problemes digestius… Tot és una cadena. L’objectiu és evitar la càries, no haver-la de curar. El que fem molt, aquí, és instruir sobre com cal raspatllar les dents, etcètera. Si fas una bona prevenció, veus que després no hi ha tants problemes.\nFrancesc Moragas, 23\nTelèfon 93 674 01 46\ndentalogic.cat – hola@dentalogic.cat


L'hostaleria demana obrir l'interior de locals i ampliar l'horari\nHostalers reclamen a la Generalitat obrir l'interior de locals i ampliar l'horari de tancament\nMolts restaurants valencians continuarien sense poder obrir\ndimecres, 10 de març 2021 - 16:20h\nHostalers reclamen a la Generalitat obrir l'interior de locals i ampliar l'horari | ACN\nLa Confederació Empresarial d'Hostaleria i Turisme de la Comunitat Valenciana (CONHOSTUR) ha reclamat, en la taula de diàleg del sector d'hostaleria i oci amb la Conselleria de Sanitat, que es permeta l'obertura de l'interior dels locals al 50%, el «màxim d'ocupació possible mantenint distàncies» per a les terrasses i l'«ampliació de l'horari de tancament assimilant-lo» al toc de queda.\nCONHOSTUR ha explicat que la Conselleria de Sanitat «ha escoltat» les seues propostes i que estes es traslladaran a la reunió interdepartamental que tindrà lloc este dijous, segons ha indicat la confederació en un comunicat.\nEl president de CONHOSTUR i Hostaleria València, Manuel Espinar, ha precisat que «no hi ha hagut cap conclusió per part de l'administració i que ara toca esperar, com sempre, a eixa reunió, en la que ja no sabem si es prendran decisions tècniques o seran decisions polítiques. Són més de 15.000 empreses, 15.000 famílies, esperant eixa decisió», ha subratllat.\nMolts restaurants continuarien sense poder obrir\nEn este sentit, ha recriminat que el sector «de nou podria ser penalitzat per la falta de planificació i coherència de la Generalitat Valenciana en mantindre unes vacacions que ara, per por de la gran mobilitat que es pot produir durant la setmana que ve de les 'no Falles', pot tindre com a conseqüència que l'activitat de molts establiments d'hostaleria puga seguir paralitzada».\nSegons CONHOSTUR, seria el cas de molts restaurants valencians que continuarien sense poder obrir per no disposar en la seua majoria de terrasses, tot i disposar d'uns espais, infraestructura i estàndards de qualitat que permeten complir absolutament amb totes les mesures necessàries per a garantir la seguretat i que, en molts casos, són establiments referent a nivell nacional i internacional en l'àmbit de la cultura gastronòmica».\nLa confederació ha manifestat que els empresaris són «conscients que és necessari una desescalada responsable, i que a demés cal continuar fent molta sensibilització a la ciutadania amb l'ús de la mascareta en tot moment i el respecte pel compliment de les normes».\nNo obstant això, ha defensat que «no existixen indicadors sanitaris que justifiquen esta decisió, més enllà de la pròpia por de repetir errors passats, però cal no oblidar que una majoria de contagis de la tercera ona es van produir en l'àmbit privat i familiar».\n"El tancament perimetral del territori valencià pot prolongar-se fins al 9 de maig" "Puig parla sobre si la moció en Múrcia pot afectar la Diputació d'Alacant"


Jingle Mail: d’agost 2015\nLa tirania del Gin-Tònic\nUna nova opressió, aquest cop interclassista, està esclafant les voluntats de les persones, privant-los de la llibertat d'elecció, avocant-los vers un pensament i una acció única, homogènia i hegemònica.\nUna ideologia, en el sentit més marxista del terme, que per tant no és percebuda com a tal pels oprimits, que viuen com a natural el que no ho és, que fins i tot, il·lusos, es creuen amos i senyors dels seus actes quan demanen una copa.\nCom l'esclau que es percep com a lliure al escollir el color de les seves cadenes, cents, milers d'homes i dones escolliran entre diferents ginebres i unes quantes tòniques. Tots demanaran Gin-Tònic, deixant la resta de d'esperits i combinats fora del seu univers de possibilitats. Com hem arribat fins aquí? Qui ha dictat els nostres destins i ens ha imposat, inculcat i convençut d'aquesta doctrina?\nBevedors, obriu els ulls, aixequeu el cap i mireu més enllà de la barra, demaneu altres licors, abans no sigui massa tard i tot el prestatge estigui monopolitzat per variants lleugerament diferents de l'aiguardent que els mariners britànics més pobres bevien, quan no tenien accés a licors més nobles.\nPublicat per M a 9:25 Cap comentari:


«Des del món rural es va treballar pel republicanisme i la modernització del país» - Regió7 :: El Diari de la Catalunya Central\n«Des del món rural es va treballar pel republicanisme i la modernització del país»\nL'exconsellera va presentar a Manresa el llibre «República pagesa», on reivindica el paper de la pagesia\ntoni mata i riu manresa 10.03.2018 | 07:31\nTura va presentar «República pagesa» a Manresa tmr\nConeguda per haver estat al capdavant dels departaments de Justícia i Interior de la Generalitat en temps del tripartit liderat pel PSC, ara es passeja pel país per parlar d'un període poc explicat de la història de Catalunya a través de les figures del seu besavi Joan i de l'avi Feliu\nMontserrat Tura (Mollet del Vallès, 1954) confessa que hi ha pocs llocs per perdre's més plaents que una llibreria. Des de fa poques setmanes, a la secció de novetats hi ha una obra seva que narra una història poc explicada: el paper que va jugar el món rural en la construcció de la República i la modernització de la societat, a final del segle XIX i en les primeres dècades del XX. República pagesa (Pòrtic) va guanyar el Premi Carles Rahola d'assaig i desvela al lector el treball que gent de pagès i del món rabassaire com el besavi Joan i l'avi Feliu –ambdós va ser alcaldes de la població vallesana van dur a terme en benefici del benestar i el progrés col·lectius. L'ex-consellera d'Interior i de Justícia en els tripartits d'esquerres a la Generalitat va passar per Manresa per parlar-ne.\nNomés començar, ja avisa que «la decisió de relatar-vos la vida dels meus pagesos no ha estat fàcil». Per què?\nExposar a l'aparador la teva pròpia família fa recança. Et preguntes si ells ho voldrien, i els has d'interpretar perquè ja no hi són. Era gent que no buscava l'aplaudiment i que van fer acció política, transmissió de valors i de principis de vida...\nPotser sí que ara se sentirien satisfets si la poguessin llegir.\nSense tenir-ho clar del tot, em vaig decidir a escriure perquè aquesta no és una història només dels Tura sinó de molta gent que va muntar i treballar en cooperatives, sistemes d'autogestió molt avançats, i molts se'n van sortir competint amb els terratinents. Durant la guerra van crear una logística molt potent. Per tot això, aquesta història no podia quedar sense explicar.\nUrbanites com som, i carregats de prejudicis, pot sobtar llegir que des del camp es va treballar tant per modernitzar el país.\nLa reacció que he percebut després de la publicació del llibre és extraordinària, a Mollet de manera especial. I em demanen per fer presentacions arreu del país. Pensem que aquest llibre parla d'una gent que no es quedava ancorada i que mirava de modernitzar-se a través de la introducció de nous productes, del comerç d'importació i exportació, de la creació de sindicats que ensenyaven a llegir i escriure...\nEl seu besavi Joan Tura va ser un home de la Lliga de Prat de la Riba i va defensar la Mancomunitat i el primer Estatut d'Autonomia. L'avi Feliu Tura va ser un rabassaire cooperativista atent a les novetats que venien de fora.\nNo van defugir les seves responsabilitats polítiques i tots dos van ser alcaldes de Mollet. La Unió de Rabassaires es va crear el 1922, però des d'anys abans ja hi havia interès per associar-se i millorar la qualitat de vida en el món pagès. Es van crear xarxes i les idees catalanistes també es van estendre a través d'elles.\nDe fet, diu en el llibre que «aquest paper, importantíssim per a futurs projectes electorals com la Solidaritat Catalana, no els ha estat mai reconegut».\nDurant aquell període, els qui van estendre el catalanisme popular i transformador estaven al camp, al món rural, persones de famílies humils. Gent com els meus parents van contribuir a la victòria del republicanisme. Però va arribar un moment en què tot això es va estroncar, es va acabar i aquesta gent va ser perseguida.\nDesprés de la guerra, ja no es va poder recuperar aquell impuls nascut a pagès?\nNo, va passar el temps i aquella capacitat d'organització ja no es va reprendre mai més. Van passar els anys, va arribar l'etapa del desarrollismo franquista... Però la memòria de tot allò, no podia quedar amagada.\nEl món que van començar a posar en marxa era possible a llarg termini?\nHauria pogut ser possible fer un país modern, ells eren persones autodidactes, amb interès per la ciència. Quan van entrar a Mollet, els feixistes van cremar llibres. La cultura i el coneixement eren els seus principals adversaris. El 26 de gener del 1939, l'avi Feliu era l'alcalde i va haver de marxar. Va acabar confinat a Argelers. Els líders sindicals eren perillosos per als poderosos i els van perseguir.\nCom és que des del món pagès es veia amb simpatia la Lliga, el partit que associem a gent de dretes com Cambó?\nLa Lliga de Prat de la Riba era la millor de les possibles, treballava per millorar les carreteres, les biblioteques, els ports, els telègrafs... Hi havia una coincidència d'interessos amb la gent del món rural. La Lliga de Cambó ja va ser tota una altra història, es va dretanitzar i tornar reaccionària.\nEl republicanisme, doncs, era un moviment transversal?\nSí, va ser molt transversal, però els obrers industrials urbans no hi eren. El món pagès va donar suport al catalanisme polític, un fet que sempre ha estat menysvalorat. En les eleccions del 1901, hi va haver la llista dels quatre presidents, un projecte transversal que va donar lloc, pocs anys després, al naixement de Solidaritat Catalana (1906) i les mobilitzacions a l'entorn de la primera proposta d'Estatut d'Autonomia (1918-19). Però Solidaritat es va trencar amb la Setmana Tràgica, quan el catalanisme de dretes es va posar al costat de l'Església i els empresaris. El 1919 hi va haver la vaga de la Canadenca, a Barcelona.\nHi havia un sector de treballadors que, és clar, no se sentia implicat en segons quins projectes aglutinadors.\nTot plegat va trencar la transversalitat i ens deixa la lliçó que un procés transversal ha de resoldre la problemàtica social, si no, no pot tirar endavant. El sector obrer industrial va anar cap a posicions anarcosindicalistes.\nL'eix social i l'eix nacional sempre en disputa?\nLa gent de què parlo en el llibre va compatibilitzar-los tots dos.\nSembla inevitable establir paral·lelismes entre l'ahir i l'avui.\nSí, però jo no ho vull fer. Hem deixat que l'esperit i la lletra de la Constitució se'ls hagin quedat els del PP, una gent que, en el seu moment, no la van votar per marxista i separatista!\nSi el Joan i el Feliu aixequessin el cap...\nNo puc parlar pels morts, no sé què dirien. Però si veiem el que van fer i el que van defensar, en el camp de la llengua, la cultura, el govern..,. ho podem deduir.


La pobresa infantil vulnera els seus drets - Preinfant\nInicio » Noticias » General » La pobresa infantil vulnera els seus drets\nLa pobresa infantil vulnera els seus drets\nLa pobresa infantil vulnera els seus drets 2014-11-20Preinfant\nPublicat el 20/11/2014 a General\nAvui, 20 de novembre, se celebra el Dia Mundial pels drets de la Infància i el 25 aniversari de l’aprovació de la carta per part de les Nacions Unides. ABD Associació Benestar i Desenvolupament alerta de la greu situació de pobresa que estan vivint molts nens i nenes en la nostra societat, especialment la franja de les 0-3 anys. En aquesta línea, el programa PREINFANT va atendre durant el 2013 a 128 famílies.\nEs tracta de dones en situació de vulnerabilitat, amb poca formació o manca de recursos econòmics (86,04%), que fins i tot havent acabat el seu pas pel programa, tenen dificultat per accedir a les necessitats bàsiques, sobretot, l’habitatge, el treball, l’alimentació o la possibilitat de seguir formant-se. A més hi ha una manca de suport social i familiar de les dones (88,37%) que agreuja la possibilitat de “crear” escenaris futurs on els drets dels nens/es estiguin garantits.\nI finalment, l’embaràs adolescent (74.41% de les dones tenen menys de 21 anys). Des ABD es constata la necessitat de reforçar les polítiques preventives i també especialitzar l’atenció social, sanitària i psicològica en aquesta franja d’edat. En aquest sentit, s’ha posat en marxa la pàgina web www.preinfant.org una eina en línia per dotar dels recursos necessaris a les noies i professionals que es troben amb un embaràs en l’adolescència.\nLara, adolescent embarassada: la nova protagonista de la web Preinfant\nLa història de la Lara, adolescent embarassada… ¿I ara què passarà?


Viu el Vallès aglutina la informació sobre els establiments de restauració amb servei de take away i delivery del Vallès Occidental - Consell Comarcal del Vallès Occidental\nPortada > Actualitat > Notícies > Viu el Vallès aglutina la informació sobre els establiments de restauració amb servei de take away i delivery del Vallès Occidental\nViu el Vallès aglutina la informació sobre els establiments de restauració amb servei de take away i delivery del Vallès Occidental\nEl Consell Comarcal ha posat en marxa un espai web on s’aglutina la informació disponible sobre els establiments de restauració de la comarca que disposen de servei de recollida o de menjar per emportar. Aquest espai s’ha configurat en col·laboració amb els ajuntaments de la comarca.\nMolts municipis ja disposen d’espais al seu web municipal on consultar aquesta informació i la van actualitzant periòdicament. La voluntat comarcal ha estat aglutinar-la per poder augmentar-ne la difusió. L’espai es pot trobar a la web Viu el Vallès, en el aquest enllaç que es difondrà a través de les xarxes socials comarcals. Ara mateix es compta amb la informació de 16 municipis i s’anirà recollint tota la informació disponible.\nEl Pla de Reconstrucció del Vallès Occidental preveu el suport a la Restauració i Hoteleria per adaptar-se als nous hàbits de consum i el suport amb la realització d’accions de difusió.\nActualment, segons dades de l’0bservatori comarcal, a la comarcal hi ha domiciliades 885 empreses i 1.403 persones autònomes de restaurants i establiments de menjar. Unes altres 165 empreses i 294 persones autònomes de provisió de menjars preparats per a celebracions i altres serveis de menjars. I unes altres 1.041 empreses i 2.981 persones autònomes d’establiments de begudes. En total, 16.352 persones assalariades en el sector al Vallès Occidental.\nEls restaurants del Vallès cuinen per tu! (131 kB)\nEls restaurants del Vallès cuinen per tu!\nTROBA AQUÍ ELS RESTAURANTS AMB SERVEI PER EMPORTAR


CEIP SA BODEGA: ÚLTIMES NOTÍCIES\nSeguint instruccions de la Conselleria d'Educació, com ja ben sabeu, no hi haurà classe a partir del dilluns 16 de març, almenys durant 15 dies. És per això que us volem informar de com intentarem seguir en contacte amb tots vosaltres.\nGrups de whatsApp de famílies: És important que sino estau dins aquest grup dels vostres fills/es, us poseu en contacte amb el centre o amb alguna de les famílies per mirar de que us puguin afegir a aquest grup. És més que probable que l'utilitzem per a passar tasques o feines a l'alumnat.\nBlocs de les classes: Com ja sabeu cada classe té un bloc educatiu. També el podem fer servir per enviar tasques a fer a l'alumant a casa. Sempre però s'avisarà previament pel grup de whatsApp.\nBloc del centre: En aquest cas, el Bloc del centre http://ceipsabodega.blogspot.com/ s'utilitzarà per a confirmar les notícies i o canvis que es vagin produint al llarg d'aquests 15 dies, encara que també potser es passin pels grups de whatsApp.\nÉs evident què res serà igual que anar a l'escola cada dia, però us demanem un esforç per a què els infants no perdin la rutina de fer una mica de feina cada dia. Per naltros també és una situació nova i tots ens hem d'adaptar el millor que puguem i sabem.\nSalut i ànims per tothom!\nCLAUSTRE DEL CEIP SA BODEGA.\nEnviat per Ceip Sa Bodega a 11:02


Hip Hop Abs Extreme és ara només $ 22.90 - L'enviament gratuït de Super Saver està disponible si gasta més de $ 25\nShaun's va augmentar la intensitat d'aquests entrenaments a la moda Hip Hop Abs. Extreme Cardio & Extreme Abs aquí per donar resultats encara més sorprenents.\nAmb Hip Hop Abs Extreme, cremaràs greixos i esculpir els teus abdominals sense haver-los aconseguit a terra. Els moviments de dansa de signatura de Shaun T t'ajudaran en la millor forma de la teva vida.\nHip Hop Abs Extreme inclou entrenaments nous de 2: Extreme Cardio & Extreme Abs\nExtreme Abs és per quan no teniu temps, però necessiteu una concentració


DeTicDeT@c: de març 2013\n"Donde hay un punto, hay un camino", és molt important afavorir la creació de camins i ací els mestres i les mestres tenen un gran paper.\n"Inclusión Digital" recull l'experiència docent de Rosa Aparicio (@iPadsyAutismo - Bloc iPads y Autismo). Ofereix estratègies de treball i eines TIC adreçades al treball amb alumnes amb TGD.\nClassificació: Educació, Programari, TGD, Vídeos\nMoltes vegades, més si emprem xarxes socials com Twitter, necessitem acurtar l'adreça (URL) de la pàgina que volem comentar o a la que volem adreçar a qui ens llig.\nPer defecte, plataformes com Twitter acurten de forma automàtica les adreces (on es quedarien els 140 caràcters si cada URL apareguera de forma exacta?), però també existeixen diferents llocs on ens ofereixen la possibilitat d'acurtar enllaços: XURL.es, TinyURL.com, Ow.ly, Bit.ly, ...\nAtenent a la senzillesa, a la manca de publicitat explicita i a la possibilitat d'aprofitar els avantatges que ofereix si accedim amb un compte de Google; cal destacar Google url shortener.\nTenim dues possibilitats d'accés:\n1. Accés anònim.\nAccedint sense identificar-nos amb un compte de Google, simplement haurem d'introduir l'adreça de la pàgina i, després de realitzar les oportunes comprovacions de que no es tracta d'un accés automatitzat, veurem l'enllaç curt al lloc triat.\n2.Accés amb un compte de Google.\nDesprés d'identificar-nos amb l'usuari i la clau del nostre compte Google, podrem acurtar l'adreça de forma semblant a l'accés anònim, però ara gaudirem dels següents avantatges:\na) Emmagatzematge d'adreces acurtades amb indicació d'URL llarga, d'URL curta i recompte d'accessos ("clicks") mitjançant l'enllaç curt.\nb) Tractament estadístic i codi QR.\nAquesta eina pot emprar-se de forma complementària per tal de desenvolupar projectes TIC i TAC en la tasca docent.\nClassificació: Eines web, Internet